Panel Arbenigol ar Ddiwygio Trefniadau Etholiadol y Cynulliad

Sut y byddwn yn defnyddio’r wybodaeth a gawn gennych:

Bydd eich cyflwyniad yn cael ei ddefnyddio i lywio gwaith y Panel Arbenigol ar Ddiwygio Etholiadol y Cynulliad ar faint a threfniadau etholiadol ar gyfer y Cynulliad, a'r hyn y dylai'r oed pleidleisio isaf fod ar gyfer etholiadau'r Cynulliad.

Mae’r Panel Arbenigol yn bwriadu cyhoeddi cyflwyniadau yn llawn ar wefan Cynulliad Cenedlaethol Cymru. Bydd hyn yn cynnwys eich enw, teitl swydd, cyfeiriad (neu gyfeiriad rhannol) a chyfeiriad eich sefydliad. Gall y Panel Arbenigol hefyd gyhoeddi’r cyflwyniadau (yn rhannol neu'n llawn) a chyfeirio atynt yn ôl eu henw mewn adroddiadau y mae'n eu cynhyrchu ac yn eu cyhoeddi ar y materion hyn. **Os nad ydych am i'ch enw, eich teitl swydd, eich sefydliad neu eich cyfeiriad gael eu cyhoeddi gyda'ch cyflwyniad, rhaid i chi roi gwybod i ni yn glir yn eich ymateb. Os byddwch yn darparu unrhyw wybodaeth yr ydych o'r farn nad yw'n addas i’w datgelu i'r cyhoedd, nodwch yn eich tystiolaeth pa rannau na ddylid eu cyhoeddi a'r rhesymau pam.**

Mae'r Panel hefyd yn bwriadu rhannu cyflwyniadau dienw gyda Llywodraeth Cymru i lywio ei gwaith ar faterion cysylltiedig.

Caiff cyflwyniadau eu cadw nes bod y Panel wedi cwblhau ei waith ar y materion hyn, ond bydd y cyflwyniadau hynny sydd wedi cael eu cyhoeddi yn y parth cyhoeddus yn parhau i fod yno. Bydd Cynulliad Cenedlaethol Cymru yn defnyddio’r wybodaeth a ddarperir yn unol â Deddf Diogelu Data 1998, a dim ond at y dibenion a ddisgrifir yma.

Efallai y byddwn yn defnyddio eich manylion cyswllt i ddarparu rhagor o wybodaeth i chi am waith y Panel, neu i roi gwybod am ymgynghoriadau yn y dyfodol a wneir gan y Panel neu gan Gomisiwn y Cynulliad. Os hoffech i ni gynnwys eich manylion cyswllt ar ein rhestrau postio yn y dyfodol, anfonwch neges e-bost at: Newid.Cyfansoddiadol@cynulliad.cymru

Os gwneir cais am wybodaeth o dan y ddeddfwriaeth hawl i wybodaeth, efallai y bydd yn rhaid datgelu'r wybodaeth a ddarparwyd gennych neu ran ohoni. Fe allai hynny gynnwys gwybodaeth a ddilëwyd cyn hynny gan y Cynulliad Cenedlaethol at ddibenion cyhoeddi. Dim ond os yw’n ofynnol yn ôl y gyfraith y byddwn yn gwneud hynny.

Os oes gennych unrhyw gwestiynau ynglŷn â sut y caiff eich gwybodaeth ei defnyddio, cysylltwch â:  Newid.Cyfansoddiadol@cynulliad.cymru